Petrolbomme by UKZN gegooiFoto: Giordano Stolley/ANA Brig. Sally de Beer, woordvoerder van die polisie, het gesê die voorval het Vrydag omstreeks 20:30 plaasgevind. Sy het gesê die gebou waarin die MIV-ondersteuningseenheid geleë is en die gebou vir koshuisstudentesake is beskadig. Volgens De Beer ondersoek die polisie twee sake van brandstigting. Niemand in nog hegtenis geneem nie. Sy het ook gesê niemand is tydens die voorval beseer nie. Nog twee petrolbomme is op die toneel gevind en deur die polisie verwyder. Die situasie op die kampus was Saterdagoggend kalm terwyl lede van die polisie se openbare orde-eenheid ŉ oog hou. Die universiteit het intussen in ŉ verklaring gesê drie mense is Donderdagaand in hegtenis geneem nadat kampussekuriteit ŉ voertuig afgetrek het en daar op sewe liter petrol beslag gelê is. Twee van die verdagtes is studente aan die universiteit. Daar word intussen na ŉ vierde verdagte gesoek.